Funebra sarotruro

La Funebra sarotruro aŭ Malhela sarotruro (Sarothrura lugens) estas specio de birdoj de la familio Sarothruridae, enmetita foje ankaŭ en Rallidae. La latina specifa epiteto lugens (funebra) aludas al fakto ke temas pri specio pli malhela ol aliaj samgenraj, ĉar mankas al ĝi la ruĝecbrunaj brustaj areoj kaj havas nur ruĝecbruna kapo kiu kontrastas kun nigraj brusto, dorso kaj flugiloj markitaj per blankecaj fajnaj strioj. La tre mallonga vosto estas pli nigra. Sinclair, Ian & Phill Hockey (2005) The Larger Illustrated Guide to Bird of Southern Africa: 152 (1). Cape Town: Struik Publishers. 

Ĝi havas tre disajn izolajn teritoriojn tra diversaj sudcentraj afrikaj landoj: Angolo, Kameruno, Gabono, Malavio, Demokratia Respubliko Kongo, Ruando, Tanzanio, kaj Zambio.

Ĝi estas malgranda ralo de malsekejoj, tre timida, kaj ĝenerale rara birdo. La masklo havas ruĝecbrunan kapon, blankan gorĝon, kaj nigran korpon kun blankaj strioj. Inoj estas malhelbrunaj kun makuletoj malsupre. La specio troviĝas ĉe subkreskaĵaro de malsekaj herbejoj kaj marĉoj, foje ĉe arbaraj maldensejoj kaj bordoj. La alvoko estas longa serio de basaj ululoj kiuj lante rapidiĝas. Maskloj distingeblas aparte disde aliaj masklaj sarotruoj pro siaj blankaj gorĝoj. Inoj estas tre similaj al tiuj de aliaj specioj, sed pli malhelaj kun pli grandaj makuloj en malsupraj partoj.en eBird Alirita la 12an de decembro 2024.

Referencoj

Kategorio:Raledoj